Šukių ežerėlis
54°35′11″š. pl. 22°54′52″r. ilg.﻿ / ﻿54.5865°š. pl. 22.9145°r. ilg.﻿ / 54.5865; 22.9145 Šukių ežerėlis – ežeras pietvakarių Lietuvoje, Vilkaviškio rajone, apie 10,5 km į pietvakarius nuo Vilkaviškio. Ežero ilgis iš šiaurės į pietus – 0,3 km, plotis – iki 0,14 km. Altitudė 88,4 m. Krantai žemi, užpelkėję. Vakarinė pakrantė aukšta, apaugusi krūmynais. Aplinkui plyti dirbami laukai. Per ežerą prateka Brideikio upelis iš piečiau telkšančio Šukių ežero link šiauriau tekančios Širvintos upės. Į rytus įsikūręs Šukių kaimas, į šiaurę – Purviniškiai.